**PROIECTUL DECIZIE ETAPEI DE ÎNCADRARE**

 Nr. 2108 din 23.05.2017

Ca urmare a solicitării de emitere a acordului de mediu adresate de S.C. OMV Petrom S.A. prin S.C. Iken Construct Management S.R.L., cu sediul în București, str. Coralilor, nr. 22, înregistrată la A.P.M. Giurgiu cu nr. 2108 din 15.03.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, APM Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 22.05.2017, că proiectul „**Lucrări de abandonare aferente sondei 2431 Videle**”, propus a se realiza în com. Letca Nouă, jud. Giurgiu, nu se supune evaluării impactului asupra mediului şi nu se supune evaluării adecvate.

**Justificarea prezentei decizii:**

**I**. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2 punctul 13a;

1. **Caracteristicile proiectului**
2. Suprafața pe care se vor desfășura lucrările este de 1386 mp, din care 900 reprezintă careul sondei și 486 mp reprezintă drumul de acces.

Pe amplasament nu se află construcții propriu zise ci doar fundații de beton care au fost utilizate pentru echipamente/platforme/instalații, conducte și stâlpi de iluminat, ce se vor desființa în totalitate.

Terenul aferent sondei are următoarele coordonate în sistemul de proiecție STEREO 70 conform planului de amplasament si delimitare a corpului de proprietate:

X Y

309987,737 557275,284

310029,356 557204,825

310000,336 557234,195

309955,745 557287,575

Proiectul propus are ca obiect desființarea tuturor instalațiilor tehnologice și construcțiilor nefuncționale prezente pe amplasament și aducerea terenului la starea inițială

Principalele activități care se vor desfășura pe amplasamentul indicat sunt:

- predarea amplasamentului;

- organizarea șantierului;

- lucrări de demolare/desființare;

- lucrări de remediere/reabilitare teren;

- închiderea șantierului.

Elementele prezente pe amplasament, propuse a fi demolate/desființate sunt:

* dale mari - 7 buc; zona șlam bituminizat – 88 mp; stâlp SE 10 – 4 buc; diguri pământ – 28 mc; rest beton – 10 mc; drum acces 468 mp.

În vederea evaluării calității solului din amplasamentul sondei **2431 Videle Est**, au fost efectuate investigații pe amplasament constând în execuția de foraje și prelevarea de probe de sol. Probele prelevate au fost analizate în vederea determinării concentrației de Total Hidrocarburi din Petrol (THP). Folosința anterioară și cea actuală a terenului aferent sondei este cea de teren cu folosința sensibilă.

În urma rezultatelor probelor de sol (valorile TPH) și raportările valorilor acestora la valorile de referință s-au evidențiat următoarele:

* În cazul forajului P1 – la adâncimile -0.05[m] si -0.30[m] s-a constatat că valoarea concentrațiilor indicatorului THP se situează peste pragul de intervenție pentru terenuri cu folosință sensibila. La adâncimile -0.60[m] si -0.90[m] se constată o scădere a valorii concentrației acestui indicator, rezultatele situându-se sub pragul de alerta.
* În cazul forajului P2 – la adâncimea -0.05[m] s-a constatat că valoarea concentrației indicatorului THP se situează peste pragul de intervenție pentru terenuri cu folosință sensibilă. La adâncimea -0.30[m] se constată o scădere a valorii concentrației acestui indicator, rezultatele situându-se peste pragul de alertă, dar sub pragul de intervenție. La adâncimea -0.60[m] se constată o scădere a valorii concentrațiilor acestui indicator, rezultatele situându-se sub pragul de alertă. La adâncimea -0.90[m] se constată o creștere a valorii concentrației acestui indicator, rezultatele situându-se peste pragul de alertă, dar sub pragul de intervenție.
* În cazul forajului P3 – la adâncimea -0.05[m] s-a constatat că valoarea concentrației indicatorului THP se situează peste pragul de alerta, dar sub cel de intervenție pentru terenuri cu folosință sensibila. La adâncimile -0.30[m], -0.60[m] și -0.90[m] se constată o creștere a valorii concentrațiilor acestui indicator, rezultatele situându-se peste pragul de intervenție.
* În cazul forajului P4 si P5 – la adâncimea -0.05[m] s-a constatat că valoarea concentrației indicatorului THP se situează peste pragul de alerta, dar sub cel de intervenție pentru terenuri cu folosință sensibila. La adâncimile -0.30[m], -0.60[m] și -0.90[m] se constată o scădere a valorii concentrațiilor acestui indicator, rezultatele situându-se sub pragul de alertă.
* În cazul forajului P6 – la adâncimea -0.05[m] s-a constatat că valoarea concentrației indicatorului THP se situează peste pragul de intervenție pentru terenuri cu folosință sensibila. La adâncimile -0.30[m] si -0.60 [m] se constată o scădere a valorii concentrației acestui indicator, rezultatele situându-se sub pragul de alertă. La adâncimea -0.90[m] se constată o creștere a valorii concentrației acestui indicator, rezultatele situându-se peste pragul de alertă, dar sub pragul de intervenție.
* În cazul forajului P7 – la adâncimile -0.05[m], -0.30[m] si -0.60[m] s-a constatat că valoarea concentrațiilor indicatorului THP se situează peste pragul de intervenție pentru terenuri cu folosință sensibila. La adâncimea -0.90[m] se constată o scădere a valorii concentrației acestui indicator, rezultatele situându-se peste pragul de alertă, dar sub pragul de intervenție.
* În cazul forajului P8 – la adâncimile -0.05[m] si -0.30[m] s-a constatat că valoarea concentrațiilor indicatorului THP se situează peste pragul de intervenție pentru terenuri cu folosință sensibila. La adâncimile -0.60 [m] si -0.90[m] se constată o scădere a valorii concentrației acestui indicator, rezultatele situându-se peste pragul de alertă, dar sub pragul de intervenție.
* În cazul probelor prelevate din digul de pământ – L1P1 si L2P1 – la 0.10[m] faţă de bază s-a constatat că valoarea concentrației indicatorului THP se situează peste pragul de alertă, dar sub pragul de intervenție pentru terenuri cu folosință sensibila.
* În cazul probelor prelevate din digul de pământ – L2P2, L3P1, L3P2, L4P1 – la 0.10[m] faţă de bază s-a constatat că valoarea concentrației indicatorului THP se situează sub pragul de alertă pentru terenuri cu folosință sensibila.

În cazul probei prelevate din digul de pământ –L4P2 – la 0.10[m] faţă de bază s-a constatat că valoarea concentrației indicatorului THP se situează peste pragul de intervenție pentru terenuri cu folosință sensibila.

Întrucât in cadrul amplasamentului a fost identificata **poluare istorica** cu produse petroliere conform informațiilor prezentate mai sus, se propun următoarele activități pentru remediere si reabilitare a terenului aferent amplasamentului:

* + Excavare sol contaminat:

|  |
| --- |
| * Volum de pământ contaminat din curățarea zonei beciului: 2.00[m] x 2.00[m] x 2.00[m] = 8[mc].
* Suprafața de excavare în zona forajelor P1 si P8: 156.00[mp] – adâncime de excavare 0.50[m]; rezulta un volum de pământ contaminat de Vp= 156.00[mp] x 0.50[m] = 78[mc].
* Suprafața de excavare în zona forajului P2: 50.00[mp] – adâncime de excavare 0.20[m]; rezulta un volum de pământ contaminat de Vp= 50.00[mp] x 0.20[m] = 10[mc].
* Suprafața de excavare în zona forajului P3: 50.00[mp] – adâncime de excavare 1.20[m]; rezulta un volum de pământ contaminat de Vp= 50.00[mp] x 1.20[m] = 60[mc].
* Suprafața de excavare în zona forajului P6: 45.00[mp] – adâncime de excavare 0.20[m]; rezulta un volum de pământ contaminat de Vp= 45.00[mp] x 0.20[m] =9[mc].
* Suprafața de excavare în zona forajului P7: 54.00[mp] – adâncime de excavare 0.70[m]; rezulta un volum de pământ contaminat de Vp= 54.00[mp] x 0.70[m] =38[mc].
* Volumul de pământ contaminat din digul de pământ: Vd =30.00[mp] x 0.40[m] x 0.50=6[mc];
 |

* Volum total de sol contaminat: Vtot **209[mc].**
* **Suprafața total contaminata este de 389 mp.**
* Încărcarea și transportul pământului contaminat se va efectua cu mijloace de transport autorizate, către stațiile de bioremediere OMV Petrom SA sau ale altor operatori economici autorizați în acest sens.

Umplerea excavației și aducerea terenului amplasamentului cât mai aproape de starea naturală se face până la cotele terenurilor învecinate. Umplerea se va realiza cu sol curat furnizat din surse autorizate în acest sens. Solul curat utilizat pentru umplutură trebuie să aibă categoria similară cu cea a solului învecinat amplasamentului.

 b) proiectul nu se cumulează cu alte proiecte;

 c) proiectul nu presupune utilizarea resurselor naturale;

 d) deşeurile generate pe amplasament în timpul realizării investiţiei (deşeuri din beton, metalice, moloz, menajere) se vor colecta de titular şi vor fi predate la unităţi abilitate sau refolosite;

 e) emisiile poluante, inclusiv zgomotul și alte surse de disconfort – lucrările și măsurile prevăzute în proiect nu vor afecta semnificativ factorii de mediu: aer, apă, sol/subsol, biodiversitate, așezări umane;

 f) riscul de accident – prin soluțiile constructive adoptate și un management corespunzător proiectul nu va implica riscuri majore pentru sănătatea umană și mediu.

1. **Localizarea proiectului**

 2.1. terenul este extravilan forestier, proprietate, aflat în administrația D.S. Giurgiu prin O.S. Ghimpați, comuna Letca Nouă, jud. Giurgiu, conform certificatul de urbanism nr. 49/07.02.2017;

 2.2. în zonă nu există o abundenţă a resurselor naturale şi nu este cazul capacităţii regenerative a acestora;

 2.3.capacitatea de absorbţie a mediului se concretizează prin faptul că:

-proiectul nu se află în zone umede;

-proiectul nu se află în zone costiere;

-proiectul nu se află în zone montane;

-proiectul nu se află în parcuri şi rezervaţii naturale;

-proiectul nu se află în arii în care standardele de calitate a mediului să fi fost depăşite,

-proiectul nu se află în zone de protecţie specială, ca cele desemnate de OUG nr. 57/2007, zonele prevăzute prin Legea nr. 5/2000, zone de protecţie instituite conform Legii apelor nr. 107/1996, cu modificările şi completările ulteriore şi HG nr. 930/2005;

-proiectul nu se află în peisaje cu semnificaţie istorică, culturală sau arheologică.

1. **Caracteristicile impactului potenţial**

-proiectul nu este extins ca arie geografică şi nu afectează un număr mare de persoane ;

-proiectul nu are impact transfrontier;

-mărimea şi complexitatea impactului generate de proiect – impact relativ redus și local, pe perioada execuției proiectului;

-probabilitatea impactului generat de proiect – impact cu probabilitate redusă pe parcursul realizării investiției, deoarece lucrările prevăzute de proiect nu vor afecta semnificativ factorii de mediu aer, apă, sol/subsol, așezări umane, biodiversitate;

-durata, frecvenţa şi reversibilitatea impactului generate de proiect – impact cu durată, frecvență și reversibilitate reduse, datorită naturii proiectului și măsurilor prevăzute de acesta.

**II.**  **Motivele care au stat la baza luării deciziei etapei de încadrare în procedura de evaluare adecvată:**

* conform deciziei etapei de evaluare iniţială nr. 2108/SAAA/22.03.2017 proiectul propus **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor natural protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în extravilanul forestier, comuna Letca Nouă, jud. Giurgiu.

 - pe parcursul procedurii nu s-au înregistrat observaţii din partea publicului.

|  |  |  |  |
| --- | --- | --- | --- |
| **Etapa din procedura de reglementare** | **A.P.M. Giurgiu** |  **Titular proiect**  | **Participări ale publicului în procedura derulată** |
| Solicitare acord de mediu | Afişare pe pagina web în data de 22.03.2017 | Ziarul „Giurgiuveanul” din 31.02.2017 şi afişare la sediul Primăriei comunei Letca Nouă, în data de 29.03.2017 | Nu s-au înregistrat contestaţii din partea publicului şi nu s-au înregistrat solicitări privind consultarea documentaţiei. |

**Condiţiile de realizare a proiectului:**

* ***Protecţia calităţii apelor:***
* nu se folosește apă în specificul lucrărilor necesare în prezentul proiect;
* nu se vor evacua ape uzate în cursurile de suprafaţă sau în subteran;
* deşeurile rezultate în timpul realizării lucrărilor se vor gestiona corespunzător, evitându-se contactul acestora cu apele de suprafaţă şi cu pânza freatică;

Pe parcursul lucrărilor prevăzute în proiect nu vor rezulta ape uzate tehnologice. În scopul reducerii/ eliminării riscurilor de poluare a factorului de mediu **apă** pe perioada de demolare, se impun următoarele măsuri:

* Stocarea temporara a deșeurilor în spații/recipiente special amenajate
* Uleiurile uzate, ce pot rezulta de la utilajele necesare lucrarilor de demolare/desfiintare, remediere si reabilitare a terenului, nu vor fi deversate in reteaua de canalizare sau in cursuri de apa; acestea vor fi gestionate in conformitate cu legislatia in vigoare, in vederea valorificarii / eliminarii prin firme autorizate.
* Aplicarea unor proceduri si masuri de prevenire a poluarii accidentale, care includ:
* Amenajari de spatii speciale in vederea stocarii temporare a deseurilor in functie de categoria acestora;
* Incarcare si transport pamant contaminat in cel mai scurt timp cu mijloace de transport autorizate, catre statiile de bioremediere OMV Petrom SA sau ale altor operatori economici autorizati in acest sens.
* ***Protecţia calităţii aerului:***
* în perioada de execuţie a lucrărilor sursele de poluare pentru aer vor fi autovehiculele şi utilajele folosite, transportul şi manipularea materialelor folosite;

Limitarea preventivă a emisiilor din autovehicule se face prin condiţiile tehnice impuse la omologarea acestora şi pe toată durata de utilizare a acestora, prin inspecţiile tehnice periodice obligatorii.

În vederea diminuării emisiilor de gaze de ardere, pe durata pauzelor se vor opri motoarele de la utilaje şi/sau autoutilitare .

 Nu se va permite folosirea autovehiculelor si a utilajelor neomologate si neconforme din punct de vedere al normelor tehnice in vigoare.

* ***Protecţia împotriva zgomotului şi vibraţiilor:***
* se vor folosi utilaje cât mai silențioase în vederea diminuării fonice;

Pe perioada de execuţie a proiectului sursele de zgomot şi vibraţii sunt reprezentate de echipamentele necesare pentru lucrările de montaj, compactarea terenului şi transportul echipamentelor şi echipei de lucrători.

* Pe perioada de exploatare, în condiţii de funcţionare normală, instalaţiile nu constituie surse de zgomot sau vibraţii.
* ***Protecţia solului şi subsolului:***

Tipurile de deşeuri rezultate din activitatea de desființare și care se regăsesc pe amplasamentul parcului care urmează a fi desfiinţat, sunt:

* **Beton necontaminat (17 01 01)**.
* Sol contaminat cu hidrocarburi petroliere in amestec cu pietriș **17 05 03\***
* Deșeuri din construcții si demolări: amestecuri sau fracții separate de beton, cărămizi etc. cu conținut de substanțe periculoase (betoane infestate cu țiței) 17 01 06\*
* Resturi de balast, altele decât cele specificate la 17 05 08
* Deșeuri din construcții si demolări: resturi de balast cu conținut de substanțe periculoase (balast contaminat) 17 05 07\*
* Alte deșeuri de la construcții și demolări (inclusiv ameste­curi de deșeuri) cu conținut de substanțe periculoase (șlam petrolier bituminizat) 17 09 03\*
* Deșeuri municipale amestecate 20 03 01
* se va ţine evidenţa strictă a cantităţilor şi tipurilor de deşeuri produse şi a operaţiunilor cu deşeuri conform prevederilor HG 856/2002;
* respectarea Legii 211/2011 şi a Ordinului 794/2012
* respectarea OUG 16/2001 republicat cu completările ulterioare privind gestionarea deşeurilor reciclabile şi a HG 621/2005 privind gestionarea ambalajelor şi a deşeurilor de ambalaje;
* este interzisă abandonarea deşeurilor sau depozitarea în locuri neautorizate;

Toate tipurile de deşeuri rezultate vor fi eliminate de pe amplasament şi depozitate pe baza contractelor încheiate cu firme autorizate.

* deșeurile rezultate în urma realizării proiectului vor fi gestionate de către titular;
* lucrările de săpătură vor afecta parțial solul și subsolul; la finalizarea lucrărilor se vor face nivelarea și tasarea solului;
* se va evita impurificarea solului cu produse petroliere rezultate de la utilajele și mijloacele de transport utilizate pentru executarea lucrărilor;
* se interzice depozitarea deșeurilor pe amplasamentele neautorizate;
* după finalizarea lucrărilor de execuţie, se vor lua măsuri pentru redarea în folosinţă a terenului ocupat în urma lucrărilor.

Alte condiții

La finalizarea lucrărilor se vor executa lucrări de refacere a zonei, inclusiv în zona de depozitare a materialelor în cadrul organizării de şantier. După încheierea lucrărilor se va face curăţarea terenului de pământ, nisip, agregate minerale (pietriş, balast), transportarea acestora în locuri indicate de către beneficiarul lucrării. Surplusul de pământ rezultat în urma săpării fundaţiilor va fi utilizat ca material de umplutură.

- se va anunţa A.P.M. Giurgiu în cazul apariţiei unor elemente noi în timpul execuţiei lucrărilor, neprecizate în documentaţie;

- se vor respecta prevederile STAS 10009-88 privind protecţia împotriva zgomotului şi vibraţiilor;

- supravegherea executării lucrărilor în vederea respectării proiectului de execuţie;

- anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;

- respectarea legislaţiei de mediu în vigoare;

- să permită accesul reprezentanţilor autorităţii de mediu în incinta obiectivului şi să pună la dispoziţia acestora toate documentele clarificatoare privind protecţia mediului;

- respectarea prevederilor HG nr. 1061/2008 privind transportul deșeurilor periculoase și nepericuloase pe teritoriul României;

- la finalizarea proiectului se va anunţa GNM Serviciul Comisariatului Județean Giurgiu în vederea efectuării unui control de specialitate pentru verificarea respectării condiţiilor din decizia etapei de încadrare, conform prevederilor art. 49, alin. (3) din Ord. 135//2010;

În cazul în are proiectul suferă modificări, titularul este obligat să notifice în scris autoritatea publică pentru protecția mediului emitentă asupra acestor modificări.

Prezenta decizie poate fi contestată în conformitate cu prevederile Hotărârii guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Menţiuni despre procedura de contestare administrativă şi contencios administrativ**

Conf. art. 24, 25 şi 29 din HG 445/2009 privind evaluarea impactului anumitor proiecte publice şi private asupra mediului:

 (1)” Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 (2) Se poate adresa instanţei de contencios administrativ competente şi orice organizaţie neguvernamentală care îndeplineşte cerinţele prevăzute la art. 2 lit. e), considerându-se că acestea sunt vătămate într-un drept al lor sau într-un interes legitim.

 (3) Actele sau omisiunile autorităţii publice competente care fac obiectul participării publicului se atacă odată cu decizia etapei de încadrare, cu acordul de mediu sau, după caz, cu decizia de respingere a solicitării acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 (1) Înainte de a se adresa instanţei de contencios administrativ competente, persoanele prevăzute la art. 24 au obligaţia să solicite autorităţii publice emitente a deciziei menţionate la art. 24 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 (2) Autoritatea publică emitentă are obligaţia de a răspunde la plângerea prealabilă prevăzută la alin. (1) în termen de 30 de zile de la data înregistrării acesteia la acea autoritate.

 (3) Procedura de soluţionare a plângerii prealabile prevăzute la alin. (1) şi (2) este gratuită şi trebuie să fie echitabilă, rapidă şi corectă.”